ΑΝΑΚΟΙΝΩΣΗ ΕΓΓΡΑΦΩΝ –ΔΗΛΩΣΕΩΝ ΜΑΘΗΜΑΤΩΝ ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ ΑΚΑΔ. ΕΤΟΥΣ 2020-21 ΤΜΗΜΑΤΟΣ ΓΕΩΠΟΝΙΑΣ & ΤΕΧΝΟΛΟΓΩΝ ΓΕΩΠΟΝΩΝ

Αντιλαμβάνεστε τις δυσκολίες εκκίνησης της εκπαιδευτικής διαδικασίας, λόγω των ιδιαίτερων υγειονομικών συνθηκών.

Αντιλαμβανόμαστε και εμείς την αγωνία σας και τις δυσκολίες σας. Ας οπλιστούμε λοιπόν όλοι με ψυχραιμία, υπομονή και μην ανησυχείτε, όλα θα πάνε καλά.

Οι εγγραφές – δηλώσεις μαθημάτων για το ΧΕΙΜΕΡΙΝΟ εξάμηνο του Ακαδ. Έτους 2020-21 είχε αποφασιστεί να γίνουν από **05-10-2020** έως **09-10-2020, για τεχνικούς λόγους αυτό δεν ήταν εφικτό.**

 **Σας ενημερώνουμε ότι οι δηλώσεις μαθημάτων θα παραμείνουν ανοικτές έως 23-10-2020 και αν χρειαστεί σίγουρα θα υπάρξει παράταση.**

Τα μαθήματα αρχίζουν την **12-10-2020**.

**Ημερομηνίες Έναρξης – Λήξης Εξαμήνων**

**και Εξεταστικών Περιόδων Ακαδημαϊκού Έτους 2020-21**

|  |  |  |
| --- | --- | --- |
| **Χειμερινό Εξάμηνο** |  |  |
| Εγγραφές – Δηλώσεις Μαθημάτων: | από 05.10.20 | έως 09.10.20 |
| Διορθώσεις Δηλώσεων Μαθημάτων: | από 12.10.19 | έως 23.10.19 |
| Έναρξη - Λήξη Μαθημάτων: | από 12.10.19 | έως 29.01.21 |
| Εξεταστική: | από 01.02.21 | έως 19.02.21 |
|  |  |  |
| **Εαρινό Εξάμηνο:** |  |  |
| Εγγραφές – Δηλώσεις Μαθημάτων: | από 22.02.21 | έως 27.02.21 |
| Διορθώσεις Δηλώσεων Μαθημάτων: | από 01.03.21 | έως 12.03.21 |
| Έναρξη - Λήξη Μαθημάτων: | από 01.03.20 | έως 18.06.21 |
| Εξεταστική: | από 21.06.21 | έως 09.07.21 |
|  |  |  |
| **Β Εξεταστική Περίοδος**Χειμερινού και Εαρινού Εξαμήνου | από 30.08.21 | έως 24.09.21 |

**ΟΔΗΓΙΕΣ ΓΙΑ ΤΗΝ ΧΟΡΗΓΗΣΗ ΚΑΙ ΑΝΑΚΤΗΣΗ ΚΩΔΙΚΩΝ (ΙΔΡΥΜΑΤΙΚΩΝ ΛΟΓΑΡΙΑΣΜΩΝ)**

Η διαχείριση κωδικού του ιδρυματικού λογαριασμού, πραγματοποιείται στην διεύθυνση: <https://mypassword.uop.gr> από τον ίδιο τον φοιτητή.

Φοιτητές οι οποίοι αντιμετωπίζουν οποιοδήποτε **πρόβλημα** στη λειτουργία του ιδρυματικού λογαριασμού τους, καλούνται να μεταβούν στη διεύθυνση <https://studentaccount.uop.gr>, να συμπληρώσουν και να **υποβάλλουν αίτημα** στην τεχνική υποστήριξη ιδρυματικού λογαριασμού φοιτητών και θα παρασχεθούν οδηγίες για την επίλυσή του, στο email που συμπληρώνουν στη φόρμα του αιτήματος.

Σημειώνουμε ότι:

Για την ενεργοποίηση του ιδρυματικού λογαριασμού, χρειάζεται να είναι συμπληρωμένα ορθά τα ακόλουθα προσωπικά στοιχεία φοιτητή στην ηλεκτρονική καρτέλα του φοιτητολογίου **που χειρίζεται η Γραμματεία του Τμήματος**. Θα πρέπει να ισχύουν τα ακόλουθα:

·         Με κεφαλαία γράμματα χωρίς συντμήσεις: Επώνυμο, όνομα, πατρώνυμο, μητρώνυμο του φοιτητή.

·         Η ημερομηνία γέννησης φοιτητή στη μορφή: <ημέρα>/<μήνας>/<έτος>, χωρίς κενά ή άλλα σύμβολα (παράδειγμα: 20/05/2002).

·         Επιθυμητό να υπάρχει το Α.Μ.Κ.Α. του φοιτητή, το οποίο είναι έντεκα αριθμητικά ψηφία, συνεχόμενα.

**Υποχρεωτικό** να υπάρχει στην ηλεκτρονική καρτέλα του φοιτητή:

·         Ένα μόνο κινητό τηλέφωνο (δέκα αριθμητικά ψηφία, χωρίς κενά ή άλλα σύμβολα ενδιάμεσα, ξεκινά με 69\*)

·         Έγκυρο, προσωπικό email επικοινωνίας εκτός πανεπιστημίου (μικρά λατινικά γράμματα, χωρίς κενά μεταξύ τους)

·         Μπορεί να υπάρχει μόνο το κινητό ή μόνο το email ή και τα δύο κινητό και email.

·         Το κινητό ή και το email, χρησιμοποιούνται από τον φοιτητή για την ταυτοποίησή του, στη διαδικασία ενεργοποίησης του ιδρυματικού λογαριασμού του.

**Τα ανωτέρω ισχύουν για τους υπάρχοντες φοιτητές του Πανεπιστημίου Πελοποννήσου.**

Κατά την ενοποίηση των πληροφοριακών συστημάτων ταυτοποίησης των χρηστών σε ενιαία δομή, σε ορισμένο αριθμό φοιτητών και για διάφορους λόγους, ο υπάρχων ιδρυματικός λογαριασμός δεν μεταφέρθηκε στην νέα υποδομή ταυτοποίησης. Οι φοιτητές αυτοί καλούνται να ενεργοποιήσουν τον ιδρυματικό λογαριασμό τους σύμφωνα με την παραπάνω διαδικασία.

Σε όλους τους φοιτητές από το πρώην ΤΕΙ Πελοποννήσου,  από το πρώην ΤΕΙ Δυτικής Ελλάδας καθώς και σε ορισμένους φοιτητές άλλων τμημάτων, άλλαξε το όνομα χρήστη του ιδρυματικού λογαριασμού που διέθεταν. Οι φοιτητές αυτοί μπορούν να ενημερωθούν για το νέο όνομα χρήστη που έχει αποδοθεί στην διεύθυνση <https://studentaccount.uop.gr> επιλέγοντας το Τμήμα που φοιτούν.

Αιτήματα που λαμβάνει η τεχνική υποστήριξη ιδρυματικού λογαριασμού και διαπιστώνεται ότι χρειάζονται ενέργειες από τη Γραμματεία του Τμήματος, θα  αποστέλλεται στη Γραμματεία, ενημερωτικό email ενδεικτικής μορφής όπως στο συνημμένο pdf αρχείο.

Η ιστοσελίδα στη διεύθυνση <https://studentaccount.uop.gr> θα τεθεί σε πλήρη λειτουργία με την ολοκλήρωση της εξεταστικής Σεπτεμβρίου 2020.

Καλή χρονιά, με κατανόηση και υπομονή

ΕΚ ΤΗΣ ΓΡΑΜΜΑΤΕΙΑΣ ΤΟΥ ΤΜΗΜΑΤΟΣ